CELEX: 32015D0252
Language: da
Date: 2015-02-13 00:00:00
Title: Kommissionens gennemførelsesafgørelse (EU) 2015/252 af 13. februar 2015 om ændring af bilag II til beslutning 2007/777/EF for så vidt angår oplysningerne om USA i listen over tredjelande og dele af tredjelande, hvorfra import af kødprodukter og behandlede maver, blærer og tarme til Unionen er tilladt i forbindelse med højpatogen aviær influenza (meddelt under nummer C(2015) 714)  EØS-relevant tekst

17.2.2015   
            
            
               DA
            
            
               Den Europæiske Unions Tidende
            
            
               L 41/52
            
         KOMMISSIONENS GENNEMFØRELSESAFGØRELSE (EU) 2015/252
   af 13. februar 2015
   om ændring af bilag II til beslutning 2007/777/EF for så vidt angår oplysningerne om USA i listen over tredjelande og dele af tredjelande, hvorfra import af kødprodukter og behandlede maver, blærer og tarme til Unionen er tilladt i forbindelse med højpatogen aviær influenza
   
      
         (meddelt under nummer C(2015) 714)
      
   
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (1), særlig artikel 8, indledningen, artikel 8, nr. 1), første afsnit, artikel 8, nr. 4), og artikel 9, stk. 4, litra c), og
   ud fra følgende betragtninger:
   
               (1)
            
            
               Ved Kommissionens beslutning 2007/777/EF (2) er der fastsat dyre- og folkesundhedsmæssige bestemmelser for import til samt transit og oplagring i Unionen af sendinger af kødprodukter og behandlede maver, blærer og tarme (i det følgende benævnt »varerne«).
            
         
               (2)
            
            
               I del 1 i bilag II til beslutning 2007/777/EF er de områder i tredjelande, for hvilke indførsel i Unionen af varerne er begrænset af dyresundhedsmæssige grunde, og for hvilke regionalisering finder anvendelse, beskrevet. Del 2 i det nævnte bilag indeholder en liste over tredjelande eller dele af tredjelande, hvorfra indførsel til Unionen af varerne er tilladt, forudsat at de er blevet underkastet den relevante behandling som fastsat i del 4 i bilaget.
            
         
               (3)
            
            
               USA er opført i del 2 i bilag II til beslutning 2007/777/EF som godkendt med hensyn til bl.a. indførsel til Unionen af varer hidrørende fra fjerkræ, opdrættet fuglevildt og vildtlevende fuglevildt, der er blevet underkastet en ikke-specifik behandling som omhandlet i del 4 i det nævnte bilag (»behandling A«). Godkendelsen forudsætter, at det kød, hvoraf produkterne blev fremstillet, opfylder de dyresundhedsmæssige betingelser for fersk kød, herunder dets oprindelse i et tredjeland eller dele heraf, der er frit/frie for højpatogen aviær influenza (HPAI) som fastsat i standardcertifikatet i bilag III til beslutning 2007/777/EF.
            
         
               (4)
            
            
               En aftale mellem Unionen og USA (3) giver mulighed for en hurtig, gensidig anerkendelse af regionaliseringsforanstaltninger i tilfælde af sygdomsudbrud i EU eller i USA (i det følgende benævnt »aftalen«).
            
         
               (5)
            
            
               Der er blevet bekræftet udbrud af HPA1 af subtype H5N8 på en fjerkræbedrift i Douglas County i staten Oregon og af subtype H5N2 i staten Washington i USA.
            
         
               (6)
            
            
               Behandling A er ikke tilstrækkelig til at eliminere de dyresundhedsrisici, der er forbundet med indførsel til Unionen af varer hidrørende fra fjerkræ, opdrættet fuglevildt (undtagen strudsefugle), opdrættede strudsefugle og vildtlevende fuglevildt fra Douglas County i staten Oregon og fra hele staten Washington, i betragtning af den nuværende epidemiologiske situation for HPA1 i USA. Med henblik på at forebygge indslæbning af HPAI-virus til Unionen bør disse produkter mindst underkastes behandling D, jf. del 4 i bilag II til beslutning 2007/777/EF (»behandling D«).
            
         
               (7)
            
            
               USA har indsendt oplysninger om den epidemiologiske situation i landet og de foranstaltninger, det har truffet for at forhindre yderligere spredning af HPAI, og Kommissionen har evalueret disse oplysninger. På grundlag af denne evaluering samt de forpligtelser, der er fastsat i aftalen, og de garantier, der blev stillet af USA, er det rimeligt at konkludere, at kravet om behandling D bør være tilstrækkeligt til at dække de risici, der er forbundet med indførsel til Unionen af varer hidrørende fra fjerkræ, opdrættet fuglevildt (undtagen strudsefugle), opdrættede strudsefugle og vildtlevende fuglevildt fra Douglas County i staten Oregon og fra hele staten Washington, hvor veterinærmyndighederne i USA har indført restriktioner på grund af de nuværende udbrud af HPAI. Del 1 og 2 i bilag II til beslutning 2007/777/EF bør derfor ændres for at tage højde for regionaliseringen.
            
         
               (8)
            
            
               Beslutning 2007/777/EF bør derfor ændres i overensstemmelse hermed.
            
         
               (9)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Bilag II til beslutning 2007/777/EF ændres som angivet i bilaget til denne afgørelse.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 13. februar 2015.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 18 af 23.1.2003, s. 11.
   
      (2)  Kommissionens beslutning 2007/777/EF af 29. november 2007 om dyre- og folkesundhedsbetingelser og standardcertifikater for import fra tredjelande af visse kødprodukter og behandlede maver, blærer og tarme til konsum og om ophævelse af beslutning 2005/432/EF (EUT L 312 af 30.11.2007, s. 49).
   
      (3)  Aftale mellem Det Europæiske Fællesskab og Amerikas Forenede Stater om sundhedsforanstaltninger til beskyttelse af folke- og dyresundheden i samhandelen med levende dyr og animalske produkter som godkendt på vegne af Det Europæiske Fællesskab ved Rådets afgørelse 1998/258/EF (EFT L 118 af 21.4.1998, s. 1).
   
      BILAG
      I bilag II til beslutning 2007/777/EF foretages følgende ændringer:
      
                  1)
               
               
                  I del 1 indsættes følgende række vedrørende USA mellem oplysningerne vedrørende Rusland og oplysningerne vedrørende Sydafrika:
                  
                              »USA
                           
                           
                              US
                           
                           
                              01/2014
                           
                           
                              Hele landet
                           
                        
                              US-1
                           
                           
                              01/2014
                           
                           
                              Hele USA undtagen området US-2
                           
                        
                              US-2
                           
                           
                              01/2014
                           
                           
                              Det område af USA, der svarer til Douglas County i staten Oregon og til hele staten Washington«
                           
                        
            
                  2)
               
               
                  I del 2 affattes oplysningerne vedrørende USA således:
                  
                              »US
                           
                           
                              USA US
                           
                           
                              A
                           
                           
                              A
                           
                           
                              A
                           
                           
                              A
                           
                           
                              XXX
                           
                           
                              XXX
                           
                           
                              A
                           
                           
                              A
                           
                           
                              A
                           
                           
                              XXX
                           
                           
                              A
                           
                           
                              XXX
                           
                           
                              XXX
                           
                        
                              USA US-1
                           
                           
                              A
                           
                           
                              A
                           
                           
                              A
                           
                           
                              A
                           
                           
                              A
                           
                           
                              A
                           
                           
                              A
                           
                           
                              A
                           
                           
                              A
                           
                           
                              XXX
                           
                           
                              A
                           
                           
                              A
                           
                           
                              XXX
                           
                        
                              USA US-2
                           
                           
                              A
                           
                           
                              A
                           
                           
                              A
                           
                           
                              A
                           
                           
                              D
                           
                           
                              D
                           
                           
                              A
                           
                           
                              A
                           
                           
                              A
                           
                           
                              XXX
                           
                           
                              A
                           
                           
                              D
                           
                           
                              XXX«